Minority Front

Die Minority Front is 'n politieke party in Suid-Afrika. Die eerste leier was Amichand Rajbansi tot by sy dood op 29 Desember 2011.  Alhoewel die party voorhou om minderheidsgroepe in Suid-Afrika te verteenwoordig kom steun vir die party hoofsaaklik uit die Indiërgemeenskap in Suid-Afrika. Die party se grootste steunbasis is in KwaZulu-Natal, veral in Durban wat die kulturele en demografiese sentrum van Suid-Afrika se Indiërgemeenskap is.

Die party is in November 1993 gestig as opvolger van die National People's Party wat in die destydse 
Driekamerparlement gedien het. Hulle behaal 0,07% van die stemme tydens die eerste volledig demokratiese parlementsverkiesing van April 1994. Tydens die verkiesing van 1999 bekom hulle hul eerste parlementêre setel.

Na Rajbansi se dood is sy weduwee, Shameen Thakur-Rajbansi in Januarie 2012 as leier aangewys. Dit gee aanleiding tot 'n familie- en leierskap-twis. Rajbansi se seun (Vimal) en sy eerste vrou (Asha Devi Rajbansi) vra haar om as leier te bedank. Roy Bhoola word daarna tydens 'n wegbreek-konferensie as leier aangewys, maar dit hou nie lank water nie.http://www.thepost.co.za/minority-front-factions-causes-friction-1.1371623http://www.iol.co.za/news/politics/rajbansi-is-ousted-as-head-of-minority-front-1.1425642

 Verkiesingsresultate 
 Nasionale verkiesings 
 Verkiesing Stemme % Setels 2019  11,961  0.07  0 2014  22,589  0.25  0 2009  43,474  0.25  1 2004  55,267  0.35  2 1999  48,277  0.30  1 1994 13,433 0.07 0

 Munisipale verkiesings 
VerkiesingStemme% 2016  13,407  0.03% 2011  113,195  0.4% 2006 84,785  0.3% 2000  0.3%

 Sien ook 
 Lys van politieke partye in Suid-Afrika

 Verwysings 

 Eksterne skakel 
  Minority Front  (Amptelike webwerf)

Kategorie:Politieke organisasies in Suid-Afrika